# name
La política educativa en el context de la Unió Europea: el paper de la Comunitat Europea i de les regions. Existeix una "Europa de les regions" educativa?

# metadata.dc.contributor.other[].value
Universitat de Barcelona. Departament d'Economia Política, Hisenda Pública i Dret Financer i Tributari

# metadata.dc.description.abstract[].value
[cat]  En el plantejament d'aquesta tesi s'assumeix com a punt de partida que l'educació i la formació poden incidir sobre el creixement econòmic, en general, i sobre el desenvolupament regional, afavorint, d'aquesta manera, la cohesió econòmica i social sobre el territori.
La relació causal que s'observa entre l'educació (entesa en un sentit ampli que permeti incloure igualment la formació) i el creixement econòmic i la cohesió explica l'interès tant de la Comunitat Europea (CE, en endavant), com de les pròpies regions que s'integren dintre dels diferents Estats membres de la Unió Europea (UE, en endavant) per les polítiques que es desenvolupin en aquest terreny.
Davant d'aquestes consideracions, el present estudi es proposa analitzar la política educativa en el context de la UE, abordant, d'una banda, la perspectiva de la CE i, d'una altra, la perspectiva de les regions. L'objectiu d'aquesta anàlisi és intentar donar resposta a la pregunta sobre si existeix, en l'entorn de la Unió, una "Europa de les Regions" en matèria educativa, i, en cas de resposta negativa, avançar estratègies possibles per a la seva construcció.

# metadata.dc.source[].value
Tesis Doctorals - Departament - Economia Política, Hisenda Pública i Dret Financer i Tributari

# metadata.dc.title[].value
La política educativa en el context de la Unió Europea: el paper de la Comunitat Europea i de les regions. Existeix una "Europa de les regions" educativa?